Аԥсны
Ажәабжьқәа Sputnik Аԥсны аҟны
Гәдоуҭатәи ахәшәтәырҭаҿы COVID-19 злаз хҩык апациентцәа рыԥсҭазаара иалҵит
23:04 03.11.2021 (ирҿыцуп: 16:59 18.11.2021)
© Sputnik / Томас ТхайцукГудаутская ЦРБ
© Sputnik / Томас Тхайцук
Аԥсны ачымазараҿкы зцәа иаланы иаадырԥшыз ауаа рзеиԥш хыԥхьаӡара 32122-а рҟынӡа инаӡеит, ргәы бзиахеит 27068-ҩык ауааԥсыра, рыԥсҭазаара иалҵит 466-ҩык.
АҞӘА, абҵара 3 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 458-ҩык Аԥсны ауааԥсыра, урҭ рахьтә 142-а рцәа акоронавирус шалаз аадырԥшит.
Гәдоуҭатәи ахәшәтәырҭаҿы рыԥсҭазаара иалҵит 76, 87, 85 шықәса зхыҵуаз хҩык аҳәса.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 84-ҩык, рҭагылазаашьа бааԥсуп 25-ҩык, ибжьаратәуп - 25-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 44-ҩык, урҭ рахьтә 15-ҩык рҭагылазаашьа уадаҩуп. Очамчыра ирхәшәтәуеит 11-ҩык, Гагратәи ахәшәтәырҭаҿы - 34-ҩык, урҭ рахьтә быжьҩык рҭагылазаашьа уадаҩуп. Тҟәарчалтәи ахәшәтәырҭаҿы 13-ҩык ачымазцәа шьҭоуп. Аҟәа иҟоу амобилтә госпиталь аҿы - 102-а, 12-ҩык рҭагылазаашьа хьанҭоуп.